OpenLLM-France/wikimedia huggingface dataset:
# Rudolf Minkowski

Rudolph Minkowski (nascut com Rudolf Leo Bernhard Minkowski; 1895 - 1976) va ser un astrònom alemany.
Minkowski era el fill de Marie Johanna Siegel i del fisiòleg Oskar Minkowski. El seu oncle era Hermann Minkowski. Rudolph estudià les supernoves i, junt amb Walter Baade, les dividí en dues classes (Tipus O i Tipus II) segons les característiques del seu espectre. Ell i Baade també van trobar la correspondència òptica amb les fonts de la radioastronomia.
Va dirigir l'Atles fotogràfic de la National Geographic Society – Palomar Observatory Sky Survey.
Va codescobrir l'asteroide Apollo asteroid 1620 Geographos, i també la nebulosa Planetary Nebula M2-9.
Asteroides descoberts: 1 :
| 1620 Geographos | 14 de setembre de 1951 | amb A. G. Wilson |

## Bibliografia

* Minkowski, R «International Cooperative Efforts Directed Toward Optical Identification of Radio Sources». Proc. Natl. Acad. Sci. U.S.A., 46, 1, 1960, p. 13–9. DOI: 10.1073/pnas.46.1.13.

## Referències

* ↑ Kuhi, Leonard V. «Rudoph L. Minkowski». Physics Today, 29, 3, 01-03-1976, pàg. 78–80. Arxivat de l'original el 2013-09-28. DOI: 10.1063/1.3023389 [Consulta: 16 febrer 2016].
* ↑ Notable Scientists from 1900 to the Present: I–M
* ↑ The Concise Dictionary of American Jewish Biography

## Enllaços externs

* Short Biography Arxivat 2019-11-02 a Wayback Machine.
* Plantilla:Biographical Memoirs
# Mussende

Mussende és un municipi de la província de Kwanza-Sud. Té una extensió de 9.548 km² i 76.284 habitants. Comprèn les comunes de São Lucas i Quienha. Limita al nord amb la província de Malange, al sud amb la Província de Bié, i a l'est amb el municipi de Quibala.

## Personatges

* Benedito Roberto, bisbe de Malanje.

## Referències

* ↑ Mussende al cens d'Angola
# Octàvia

«Octàvia» té aquests significats:
* Automòbils.
** Škoda Octavia
* Dret romà:
** Llei Octàvia.
* Onomàstica:
** Octàvia Major, germanastra de l'emperador August.
** Octàvia Menor, germana de l'emperador August
** Octàvia (esposa de Neró), filla de l'emperador Claudi i dona de Neró.
** Octàvia (germana de Britànic).
** Gens Octàvia, gens romana plebea.
# Clube Desportivo Nô Pintcha

El Clube Desportivo Nô Pintcha és un club capverdià de futbol de la ciutat de Nova Sintra a l'illa de Brava.

## Palmarès

* Lliga de Brava de futbol:
       1994, 1995, 1996, 1997, 1998, 1999, 2000, 2001, 2003, 2004, 2006
* Copa de Brava de futbol:
       2010
* Torneig d'Obertura de Brava de futbol:
       2002, 2004, 2014

## Referències

* ↑ Nô Pintcha at Facebook (portuguès)
* ↑ Nô Pintcha at the Final Ball
* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].
# Pèlops d'Esparta

Pèlops d'Esparta (grec antic: Πέλοψ, llatí: Pelops) va ser rei d'Esparta de l'any 210 aC al 206 aC, any en què va morir. Formava part de la dinastia Euripòntida.
Era fill de Licurg, també rei d'Esparta, a qui Macànides havia substituït sense que se'n coneguin detalls. Segurament Macànides va actuar com a regent durant el seu regnat. Va ser assassinat per Nabis, que va ocupar el poder.

## Referències

* ↑ Titus Livi. Ab Urbe Condita, XXXIV, 31
* ↑ Diodor de Sicília. Bibliotheca historica, XXVII, 1, 1.
# Mussala

El Mussala (en búlgar Мусала, que ve del turc i vol dir "a prop d'Al·là") és la muntanya més alta de Bulgària i de tota la Península Balcànica. Amb una altitud de 2.925 metres, és el cim més alt dels monts Rila, al sud-oest de Bulgària, i la màxima elevació entre els Alps i el Caucas.
Antigament s'havia anomenat Tangra, i entre 1949 i 1962 el van rebatejar Stalin pel líder de l'URSS Ióssif Stalin.

## Geografia

El Mussala, de 2.925 metres d'altitud, és el cim més alt dels monts Rila, al sud-oest de Bulgària. Al sud-est hi ha les muntanyes Ròdope i al sud les Pirin. Els cims secundaris del Mussala són el Petit Mussala (2.902 m) i l'Irechek (2.852 m). Tres dels rius més importants de Bulgària, l'Iskar, el Maritsa i el Mesta, hi tenen les seves fonts.

## Flora i fauna

El Mussala es troba dins del Parc Nacional Rila, molt ric en flora, incloent espècies com el pi de Macedònia i l'abet búlgar als boscos dels vessants de la muntanya, i en fauna. És un dels llocs d'Europa on és més fàcil veure el pela-roques.

## Clima

Amb una temperatura mitjana anual de -3 °C, el Mussala és el lloc més fred de Bulgària i de tota la Península Balcànica. Les temperatures més extremes que s'han registrat al seu cim són 18,7 °C de màxima i -31,2 °C de mínima. La temperatura es manté sota zero uns vuit mesos l'any, cosa que motiva que un 45% de les precipitacions anuals siguin en forma de neu, que cobreix el cim durant uns 200 dies (més de 6,5 mesos).
Una estació meteorològica va funcionar al cim fins que fou destruïda per un incendi el 1984. L'estació fou reoberta el 1999 i ara també mesura la contaminació atmosfèrica i la radiació espacial per a l'Acadèmia de ciències búlgara.

## Ascensió

La forma més fàcil de pujar al cim és per una escala que puja directament des de l'estació d'esquí de Borovets, 10 km cap al nord. També hi ha un telecabina des de Borovets fins al pic Yastrebets, a 2.369 m d'altitud, i diversos refugis de muntanya. Des del Yastrebets hi ha una hora de camí fins al xalet del Mussala, a 2.430 m, i després un parell d'hores més d'ascensió fins al cim, passant pel refugi Everest, l'habitacle construït a més alçada de tota Bulgària.

## Altres "mysales"

La Glacera Mussala, a l'Illa Greenwich, a les Illes Shetland del Sud, a l'Antàrtida, té aquest nom pel mont Mussala.

## Galeria d'imatges

* Escaladors pujant al cim del Mussala. La piràmide que es veu al fons és el refugi Everest.
* Les muntanyes Pirin vistes des del Mussala.
* El naixement del riu Maritsa vist des del Mussala.
* El Mussala vist des del sud

## Referències

* ↑ «Musala Peak». VisitBulgariaOn.com, 2011. Arxivat de l'original el 2016-03-03. [Consulta: 28 agost 2011].(anglès)
* ↑ «Musala Peak». Encyclopædia Britannica, 2011. [Consulta: 28 agost 2011].(anglès)
* ↑ «Basic Environmental Observatory "Musala"». Basic Environmental Observatory "Musala". [Consulta: 30 agost 2011].(anglès)
# Dorothy Height

Dorothy Irene Heigh (Richmond (Virgínia) 24 de març del 1912 - Washington DC 20 d'abril del 2010) fou una funcionària, educadora i activista pels drets civils i els drets de la dona estatunidenca. La seva tasca social se centrà en els problemes de les dones afroamericanes, com l'analfabetisme, l'atur i el dret a vot. Va ser presidenta del National Council of Negro Women durant 40 anys i va rebre la Medalla Presidencial de la Llibertat el 1994 i la Medalla d'or del Congrés dels Estats Units el 2004 per la seva tasca.

## Vegeu també

* Rosa Parks.

## Referències

* ↑ ACN. «Mor als 98 anys Dorothy Height, líder dels drets civils als Estats Units». Vilaweb, 20-04-2010. Arxivat de l'original el 25 de març 2014. [Consulta: 25 març 2014].
# Oostrozebeke

Oostrozebeke és un municipi belga de la província de Flandes Occidental a la regió de Flandes. Està compost per les seccions d'Oostrozebeke i Ginste.

## Localització

* a. Meulebeke
* b. Tielt
* c. Dentergem
* d. Markegem (Dentergem)
* e. Sint-Baafs-Vijve (Wielsbeke)
* f. Wielsbeke
* g. Ooigem (Wielsbeke)
* h. Hulste (Harelbeke)
* i. Ingelmunster
# Castle Point (Missouri)

Castle Point és una concentració de població designada pel cens dels Estats Units a l'estat de Missouri. Segons el cens del 2000 tenia 4.559 habitants.

## Demografia

Segons el cens del 2000, Castle Point tenia 4.559 habitants, 1.408 habitatges, i 1.163 famílies. La densitat de població era de 2.551,1 habitants per km².
Dels 1.408 habitatges en un 44,4% hi vivien nens de menys de 18 anys, en un 36,7% hi vivien parelles casades, en un 40% dones solteres, i en un 17,4% no eren unitats familiars. En el 14,8% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 3,55.
Per edats la població es repartia de la següent manera: un 37,6% tenia menys de 18 anys, un 9,6% entre 18 i 24, un 25,9% entre 25 i 44, un 20,7% de 45 a 60 i un 6,3% 65 anys o més.
L'edat mediana era de 27 anys. Per cada 100 dones de 18 o més anys hi havia 75,8 homes.
La renda mediana per habitatge era de 31.081 $ i la renda mediana per família de 33.281 $. Els homes tenien una renda mediana de 29.919 $ mentre que les dones 21.113 $. La renda per capita de la població era d'11.386 $. Entorn del 22,6% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Castle Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Castle Point». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Chaux (Territori de Belfort)

Chaux és un municipi francès del departament del Territori de Belfort i de la regió de Borgonya - Franc Comtat. El 2009 tenia 1080 habitants.

## Geografia

Situat a la vora del riu La Savoureuse, es troba a 10 km al nord de Belfort, capital del departament.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 613 | 615 | 780 | 814 | 869 | 955 | 1066 |
# Figuerola

«Figuerola» té aquests significats:
* Figuerola (Torà)
* Figuerola (les Piles), entitat de població de la Conca de Barberà
* Figuerola del Camp, municipi de l'Alt Camp
* Figuerola d'Orcau, entitat de població del Pallars Jussà
* Figuerola d'Orcau (antic municipi), antic municipi del Pallars Jussà
* Miquel Figuerola i Aldrofeu
# Pèl·let (petrologia)

Els pèl·lets són petits grans de forma esfèrica a ovoide o grans en forma de vareta que són components comuns de moltes pedres calcàries. Típicament fan de 0,03 a 0,3 mm de llarg i estan composatsde fang carbonatat (micrita). Són de mida i forma remarcablement uniforme en una mostra de pedra calcària. Consten de ja sia agregats de fang carbonatat, carbonat de calci precipitat o una mescla d'ambdòs. Poden estat d'aragonita, calcita o una mescla dels dos. En roques sedimentàries marines també presenten glauconita o fosforita. Es troben en estrats del Precambrià al Fanerozoic. Es creu que els pèl·lets són productes fecals d'invertebrats.
Els pèl·lets difereixen dels oòlits i intraclasts, els quals també es troben en les pedres calcàries. Difereixen dels oòlits en què els pèl·lets no tenen estructures radials o concèntriques. Difereixen dels intraclasts en què els pèl·lets no tenen una estructura interna complexa.

## Referències

* 1 2 Folk, R.L. (1959) Practical petrographic classification of limestones. American Association of Petroleum Geologists Bulletin. 43, pp. 1-38.
* 1 2 Folk, R.L., 1962, Spectral subdivision of limestone types. . In Ham, W. E.. Classification of carbonate rocks. American Association of Petroleum Geologists Memoir. no. 1, pp. 62-84.
* ↑ Scholle, P.A., and D.S. Ulmer-Scholle (2003) A Color Guide to the Petrography of Carbonate Rocks: Grains, textures, porosity, diagenesis. American Association of Petroleum Geologists Memoir no. 77. Tulsa, Oklahoma, American Association of Petroleum Geologists. 474 pp. ISBN 0-89181-358-6
Viccionari
# Round-trip delay time

Round-trip delay time (o RTT) és un terme temporal. S'aplica en el món de les telecomunicacions i xarxes informàtiques al temps que triga un paquet enviat des d'un emissor a tornar a aquest mateix emissor havent passat pel receptor de destinació.
Aquest valor és important, perquè intervé de manera crucial en l'eficiència de nombrosos sistemes. Per exemple, durant la càrrega d'una pàgina web utilitzant el protocol HTTP v1.0, la descàrrega de cada element de la pàgina necessita l'obertura i la clausura d'una connexió TCP. La durada de descàrrega de l'element és doncs necessàriament superior a 2 RTT.

## Referències

* ↑ Round-trip delay time a Institute for Telecommunication Sciences
# Mubàridh-ad-Din Muhàmmad Bey

Mubàridh-ad-Din Muhàmmad Bey fou amir aixràfida de Beyshehri i altres territoris, per compte del sultà seljúcida de Konya.
Va succeir el seu pare Sayf al-Din Sulayman Bey I quan va morir el 27 d'agost de 1302. Va adquirir les ciutats de Akshehir i Bolvadin que va adjuntar als seus dominis. El 1314 el governador ilkhànida, l'amir i general Coban, es va presentar a Anatòlia i Mubariz al-Din fou un dels que el va anar a rebre.
El seu germà (?) Diya al-Din va construir la mesquita d'Akshehir el 1320.
Va morir en data desconeguda però posterior al 1320 i el va succeir el seu fill Sulayman Bey II.
# Cabana de volta

Les cabanes de volta són unes construccions de secà que formen part de l'arquitectura popular, sobretot a partir de la segona meitat del segle xix en el moment d'expansió del comerç de l'oli d'oliva. Principalment proporcionaven protecció als animals i contra els elements climatològics, essent sovint emprades pels pagesos per resguardar-se de les inclemències del temps quan eren al camp.

## Estructura

Eren construïdes amb pedres sense materials d'unió, de planta rectangular i amb una sola nau que servia d'habitacle i també de protecció per als animals. Tenen el sostre de volta de canó recoberta amb terra. N'hi ha que es troben en terreny pla, amb forma de nau. Altres es troben en terrenys inclinats, amb la cabana al mig del camp i envoltada dels conreus i parcialment entaforada dins la terra. Finalment n'hi ha moltes que es troben als marges, vora el tros conreat.
A l'interior de les cabanes hi havia la menjadora per a l'animal (el ruc o la mula), situada al fons o en un costat. També es poden trobar dos petits forats en la paret en forma d'armari, un més alt, on hi anava el menjar del pagès, i l'altre més baix, on es posava el vi i el silló. Algunes arriben a tenir forn, o un racó que servia de foc a terra, amb sortida de fums. I fins i tot alguna té pou a l'interior.

## Vegeu també

* Barraca
* Barraca de vinya
* Catxirulo

## Referències

* ↑ «La cabanes de volta de les Garrigues». TV3, 10-03-2011. [Consulta: 2 juny 2022].
* ↑ «Declarades bé cultural d'interès nacional les construccions de pedra seca de Torrebesses». Segre, 10-05-2022. [Consulta: 2 juny 2022].
* ↑ «La web de l'Urgell», 19-06-2010. Arxivat de l'original el 2010-06-19. [Consulta: 2 juny 2022].
* ↑ «Alumnes del cicle de Pedra Natural de l’Institut Mollerussa restauren una cabana de volta a les Garrigues». Les Borges TV, 09-05-2019. [Consulta: 2 juny 2022].
* ↑ «Ruta de les Cabanes de Volta a les Garrigues». [Consulta: 2 juny 2022].

## Enllaços externs

* Cabanes de volta (Sara Boldú, 2022)
# Sibel

Sibel significa espiga de blat en turc i s'utilitza com a nom de dona. Entre les persones que duen aquest nom hi ha:
* Sibel Ağan - atleta turca
* Sibel Duman - futbolista turca
* Sibel Karameke - handbolista turca
* Sibel Kekilli - actriu alemanya-turca
* Sibel Özkan - aixecadora turca
* Sibel Siber - política turcoxipriota
* Sibel Şimşek - aixecadora turca
# Coll de la Truja

El Coll de la Truja és una collada dels contraforts nord-orientals del Massís del Canigó, a 869,2 metres d'altitud, en el límit dels termes comunals de Fillols i de Vernet, tots dos a la comarca del Conflent, de la Catalunya del Nord. Està situat a la zona central - sud del terme de Fillols, i al central - nord del de Vernet. És al sud-oest del poble de Fillols i al nord-est del de Vernet.

## Referències

* ↑ El Coll de la Truja en els ortofotomapes de l'IGN
# Pèl·lion

Pèl·lion (en llatí Pelium, en grec antic Πήλιον, Πέλλιον) era una ciutat de la Dassarètia, a la frontera amb Macedònia, que controlava el pas que portava a aquesta país. Era un lloc de gran importància estratègica.
Alexandre el Gran, al retornar de l'expedició contra els getes, va atacar la ciutat en el marc de la guerra contra els reis Il·liris Clit i Glàucies. Derrotats els il·liris, Clit va calar foc a la ciutat. Segons Flavi Arrià, la ciutat estava situada al peu d'una muntanya molt boscosa i vora un congost molt estret per on passava el riu Eordacos, que deixava un pas molt petit i fàcil de defensar.
El cònsol Publi Sulpici Galba Màxim en la seva primera campanya contra Filip V de Macedònia, va creuar Eòrdia i va entrar a Pèl·lion on va deixar una forta guarnició, diu Titus Livi. Era un lloc ben situat per emprendre expedicions contra l'enemic.
Correspondria a la moderna Peliássa (Πηλίασσα) o a Pórjani, més probablement la primera per la similitud del nom.

## Referències

* ↑ Smith, William (ed.). «Pelium». Dictionary of Greek and Roman Geography (1854). [Consulta: 18 juliol 2021].
# Sagamu

Sagamu és una localitat de l'estat d'Ogun, a Nigèria, amb una població estimada al març de 2016 de 355.900 habitants.
Està situada al sud-oest del país, prop de la ciutat de Lagos, de la costa del golf de Guinea i de la frontera amb Benín.

## Referències

* ↑ Informació demogràfica de l'estat d'Ogun (Nigèria). Consultat el 7 de setembre de 2018.
# Burgtheater

El Burgtheater (Teatre imperial de la cort), és el Teatre Nacional d'Àustria a Viena i un dels més importants teatres del món en llengua alemanya. El Burgtheater va ser creat el 1741 i els vienesos l'anomenen «Die Burg». Originalment es deia Königliches i Kaiserliches Theater an der Burg, i a partir de 1920 K.K. Hofburgtheater.
La seva companyia estable hi ha creat un estil tradicional i una manera distintiva en les seves locucions.

## Història

Va ser fundat el 14 de març de 1741 per l'emperadriu Maria Teresa I d'Àustria que desitjava de disposar d'un teatre que a prop del seu palau. El seu fill, l'emperador Josep II l'anomenava «Teatre Nacional Alemany» el 1776. Tres òperes de Mozart van ser estrenades en el seu escenari: El rapte del serrall (Die Entführung aus dem Serail, 1782), Les noces de Fígaro (Le nozze di Figaro, 1786) i Així fan totes (Così fan tutte, 1790). A partir de 1794, el teatre es va dir K.K. Hoftheater nächst der Burg.
El 14 d'octubre de 1888, el teatre es va traslladar a un nou edifici a la Ringstraße, el qual havia estat dissenyat per Gottfried Semper i Karl Freiherr von Hasenauer i s'havia començat a construir catorze anys abans, el 1874.
El 12 de març de 1945 el Burgtheater fou greument tocat per un bombardeig i, un mes més tard, el 12 d'abril, es va malmetre més encara per un incendi d'origen desconegut. Després de la Segona Guerra Mundial, el teatre va ser restaurat entre 1953-1955.

## Directors del "Burgtheater"

* Joseph Schreyvogel (1814-1832)
* Heinrich Laube (1849-1867)
* Hermann Röbbeling (1932-1938)
* Mirko Jelusich (1938)
* Lothar Müthel (1939-1945)
* Raoul Aslan (1945-1948)
* Josef Gielen (1948-1954)
* Adolf Rott (1954-1959)
* Ernst Haeussermann (1959-1968)
* Paul Hoffmann (1968-1971)
* Gerhard Klingenberg (1971-1976)
* Achim Benning (1976-1986)
* Claus Peymann (1986-1999)
* Klaus Bachler (des de 1999)

## Unes estrenes

El Burgtheater ha estat lloc d'estrena de nombroses obres de teatre d'autors com Thomas Bernhard, Elfriede Jelinek, Peter Handke, Peter Turrini i George Tabori, entre d'altres.
* 1762 Orfeo ed Euridice de Christoph Willibald Gluck
* 1767 Alceste de Christoph Willibald Gluck
* 1782 Die Entführung aus dem Serail de Wolfgang Amadeus Mozart
* 1786 Le nozze di Figaro de Wolfgang Amadeus Mozart
* 1787 L'arbore di Diana de Vicent Martín i Soler
* 1790 Così fan tutte de Wolfgang Amadeus Mozart

## Referències

* ↑ aeiou-Burgtheater "Burgtheater" (history), Arxivat 2007-03-26 a Wayback Machine. Encyclopedia of Austria, Aeiou Project, 1999
* ↑ Hauer, Julia. «Burgtheater: Infos rund ums Wiener Burgtheater» (en alemany). Consistori de la ciutat de Viena. [Consulta: 23 juliol 2024].
* ↑ «Geschichte des Burgtheaters» (en alemany). Consistori de la ciutat de Viena. [Consulta: 23 juliol 2024].

## Enllaços externs

* Error: hi ha títol o url, però calen tots dos paràmetres.«[{{{url}}} Burgtheater (Gebäude)]» (en alemany). Wien Geschichte Wiki, 23-05-2024.
# Dick, Kerr Ladies F.C.

Dick, Kerr Ladies F.C. Va ser un dels primers equips de futbol femení d'associació coneguts d'Anglaterra. L'equip es va mantenir durant més de 48 anys, des de 1917 fins a 1965, jugant 833 partits, guanyant 759, empatant 46 i perdent 28.

## Uniforme

Els colors de l'equip eren samarretes de ratlles blanques i negres amb una petita Union Jack al pit esquerre i pantalons curts blaus. Els seus colors anglesos eren samarretes blanques i pantalons curts blaus. També portaven un barret de ratlles per cobrir-se els cabells.

## Referències

* ↑ Newsham, Gail J. In a league of their own! : the Dick, Kerr ladies, 1917-1965. Special Centenary Edition, 2018, p. 246. ISBN 978-1-78222-563-8.
* ↑ «Dick, Kerr's Ladies» (en anglès). Spartyacus Educational. Arxivat de l'original el 30 de juny 2013. [Consulta: 17 agost 2022].
* ↑ Wrack, Suzanne «Dick, Kerr Ladies decorate Deepdale with the resplendent tribute they deserve» (en anglès). The Guardian, 26-12-2017 [Consulta: 17 agost 2022].
# Oostvoorne

Oostvoorne és un antic municipi a l'illa de Voorne de la província d'Holanda Meridional als Països Baixos. L'1 de gener de 1980 va fusionar amb Rockanje per formar el municipi nou de Westvoorne. El 2020 tenia 8055 habitants.
L'església parroquial construït al segle xii era dedicada al Llambert de Lieja. Després d'un incendi el 1607 va ser reconstruït en l'estil frugal típic del protestantisme neerlandès que la fa servir per a la comunitat local. Té un orgue famós de l'orguener menonista Johann Heinrich Hartmann Bätz (1709-1770) del 1770 que va ser restaurat el 2000.

## Persones d'Oostvoorne

* Belinda Meuldijk, actriu i lletrista

## Referències

* ↑ «Oostvoorne». Gran Enciclopèdia Catalana. Barcelona: Grup Enciclopèdia Catalana.
* ↑ «Kerncijfers wijken en buurten 2020» (en neerlandès). Centraal Bureau voor de Statistiek. [Consulta: 29 març 2021].
* ↑ «Dorpskerk Oostvoorne» (en neerlandès). OP Voorne-Putten. Arxivat de l'original el 2021-10-23. [Consulta: 29 març 2021].
# Faucaria felina subsp. tuberculosa

Faucaria felina subsp. tuberculosa, una subespècie de Faucaria felina, és una planta suculenta que pertany a la família de les aïzoàcies. És originària de Sud-àfrica.

## Descripció

És una petita planta suculenta perennifòlia que assoleix una mida de 7 cm d'altura a una altitud de 520 - 980 metres i creix concretament a la província sud-africana del Cap Oriental.
Creix en forma de roseta sobre una curta tija d'arrels carnoses. Cada roseta està és per 6 o 8 fulles decusades i gruixudes, gairebé semicilíndriques a la zona basal tendint a convertir-se en aquillades cap a la meitat, són de forma romboïdal o entre espatulada i alguna cosa allargada a lanceolada, en els marges tenen uns agullons cartilaginosos molt corbats cap a l'interior i freqüentment amb arestes.

## Taxonomia

Faucaria felina subsp. tuberculosa va ser descrit per (Rolfe) L. I.Groen i publicat en Bothalia 29: 42. 1999.

### Sinonímia

* Mesembryanthemum tuberculosum Rolfe (1916) basiònim
* Faucaria tuberculosa (Rolfe) Schwantes

## Vegeu també

* Característiques de les aïzoàcies.

## Referències

* ↑ Faucaria felina subsp. tuberculosa a PlantList
* ↑ «subsp. tuberculosa». Sanbi.org. South African National Biodiversity Institute. [Consulta: 8 maig 2018].
* ↑ «Faucaria felina subsp. tuberculosa». Tropicos.org. Missouri Botanical Garden. [Consulta: 29 juny 2013].
* ↑ «Faucaria felina subsp. tuberculosa». Conservatori i Jardí Botànic de Ginebra: Flora africana. [Consulta: 7 juliol 2011].

## Bibliografia

* Bothalia 29: 39-42 (1999).
* Il.Handbook succulent plants: Aizoaceae F-Z : 23-26 (2001).
* Il.Handbook succulent plants: Aizoaceae F-Z : 26 (2001).

## Enllaços externs

* http://www.tropicos.org/Name/100336674.